KOMMISSIONENS BESLUTNING af 20. marts 1995 om iværksættelse af bilaget til Rådets forordning (EØF) nr. 2930/86 om definition af fiskerfartøjers karakteristika (95/84/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2930/86 af 22. september 1986 om definition af fiskerfartøjers karakteristika (1), ændret ved forordning (EF) nr. 3259/94 (2), særlig artikel 4 og bilaget, og

ud fra følgende betragtninger:

Der bør tages hensyn til situationen i de forskellige medlemsstater, hvad angår procedurerne for og metoderne til måling af flådernes tonnage;

de nye frister, som Rådet har sat for ommåling af små fiskerfartøjer med en længde på under 24 meter, må anvendes for at sikre en gradvis og afbalanceret gennemførelse af de formler og opgaver, der er forbundet med ommålingen, og der bør fastsættes årlige delmål for at sikre, at disse opgaver gradvis gennemføres;

i mellemtiden er det nødvendigt at opnå skøn over EF-flådens bruttotonnage inden udløbet af den frist, der er sat for midtvejsvurderingen af de flerårige udviklingsprogrammer for perioden 1993-1996, der er blevet oprettet ved kommissionsbeslutninger (3);

rationalisering i de enkelte medlemsstater og harmonisering på EF-plan af tonnagemålingsenhederne er en af forudsætningerne for, at de flerårige udviklingsprogrammer for perioden 1993-1996 kan gennemføres effektivt og med den gennemsigtighed, der er nødvendig for at overvåge, at målene respekteres;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

Værdierne af funktionerne a1, a2 og a3 i bilaget til forordning (EØF) nr. 2930/86 fastsættes i henhold til tabellerne i bilag I til nærværende beslutning.

Artikel 2

Inden den 15. marts 1995 tilsender medlemsstaterne Kommissionen listerne over fartøjer i de enkelte kategorier i deres flerårige udviklingsprogram med angivelse af fartøjernes bruttotonnager (BT), der er målt, når det gælder fartøjer, som har en længde på over 24 meter mellem perpendikulærerne, og som ikke sejler i international fart, og beregnet, når det gælder fartøjer, der har en længde på under 24 meter mellem perpendikulærerne.

Artikel 3

Indsamlingen af parametrene i London-konventionen af 1969 og disse parametres anvendelse på små fartøjer, der har en længde overalt på mellem 0 og 15 meter, og som parametrene Bi og Ti, ikke kan anvendes på, foretages gradvis i henhold til tidsplanen i bilag II.

Ommålingen af fartøjer på mellem 15 meter længde overalt og 24 meter længde mellem perpendikulærerne efter bestemmelserne i London-konventionen foretages gradvis i henhold til tidsplanen i bilag III.

Med henblik herpå kan medlemsstaterne opstille lister over fartøjer, der er udvalgt på grundlag af deres alder eller andre relevante parametre, således at denne tidsplan kan respekteres.

Artikel 4

Listerne over fartøjer, som artikel 2 og 3 finder anvendelse på, og oplysningerne om bruttotonnager, der følger med disse lister, fremsendes til Kommissionen i henhold til artikel 3, 8 og 9 i Kommissionens forordning (EF) nr. 109/94 (4). Sammen med listerne opgives de enkelte fartøjers interne nummer.

Enhver ændring af et fartøjs fysiske karakteristika, når ændringen foretages i ommålingsperioden, og denne ændring kan forventes at medføre en ændring af BT i London-konventionens forstand, meddeles Kommissionen af den pågældende medlemsstat med angivelse af tonnagen før og efter ændringen.

For fartøjer med en længde på 15 meter og derunder beregnes tonnageværdierne ved hjælp af formlen i forordning (EF) nr. 3259/94 og i bilag I til nærværende beslutning. For fartøjer med en længde på over 15 meter overalt beregnes disse tonnageværdier i henhold til London-konventionens bestemmelser.

Artikel 5

Denne beslutning er rettet til medlemsstaterne.

Udfærdiget i Bruxelles, den 20. marts 1995.

På Kommissionens vegne

Emma BONINO

Medlem af Kommissionen

(1) EFT nr. L 274 af 25. 9. 1986, s. 1.

(2) EFT nr. L 339 af 29. 12. 1994, s. 11.

(3) EFT nr. L 401 af 31. 12. 1992, s. 3ff.

(4) EFT nr. L 19 af 22. 1. 1994, s. 5.

BILAG I

VÆRDIER AF FUNKTIONERNE a1, a2 og a3

1. Nye fartøjer med en længde overalt på under 15 meter og eksisterende fartøjer med en længde overalt på under 15 meter, som London-konventionens parametre kan anvendes på

a1 = 0,5194 + 0,0145 Loa (men ikke under 0.6)

hvor Loa er længden overalt som defineret i artikel 2 i forordning (EØF) nr. 2930/86.

2. Eksisterende fartøjer med en længde overalt på under 15 meter, som London-konventionens parametre ikke kan anvendes på

a2 = 0,4974 + 0,0255 Loa.

For Spanien, Italien og Grækenland, som ikke har de parametre i Oslo-konventionen til rådighed, der er nødvendige for at beregne bruttotonnagen ved hjælp af a2 i den formel, der er anført i bilag I til forordning (EF) nr. 3259/94, gælder følgende bestemmelser:

- Spanien:

Parametrene i Oslo-konventionen estimeres på basis af foreliggende nationale parametre

- Italien/Grækenland:

Formlerne til estimation af bruttotonnagen udarbejdes af Grækenland og Italien på basis af foreliggende nationale parametre.

Spanien, Italien og Grækenland erstatter gradvis tonnageestimaterne, som fremkommer for tonnagen beregnet ved funktionen a1, i den takt, der er fastsat i bilag II for anvendelsen af London-konventionens parametre på denne fartøjskategori.

3. Eksisterende fartøjer på mellem 15 meter længde overalt og 24 meter længde mellem perpendikulærerne

a3 = 0,3097 B1/T1 + Loa (Y - 1900)/2767 -C (men ikke under 0.65 eller over 1.45)

hvor Y er byggeåret, som ikke kan gå længere tilbage end til 1950, og hvor B1 og T1 er henholdsvis skrogets bredde og dybde som defineret i Oslo-konventionen. Korrektionsfaktoren C står for følgende værdier.

>TABELPOSITION>

For Spanien og Italien, som ikke har de parametre i Oslo-konventionen til rådighed, der er nødvendige for at beregne bruttotonnagen ved hjælp af a3 i den formel, der er anført i bilag I til forordning (EF) nr. 3259/94, gælder følgende bestemmelser:

- Spanien:

Parametrene i Oslo-konventionen estimeres på basis af foreliggende nationale parametre.

- Italien:

Formlerne til estimation af bruttotonnagen udarbejdes af Italien på basis af foreliggende nationale parametre

Estimaterne og formlerne, som anvendes af Spanien, Grækenland og Italien som omtalt i punkt 2 og 3, kræver Kommissionens godkendelse, og andre medlemsstater skal have adgang til at kontrollere dem.

4. Undtagelser

Bruttotonnagen for fartøjer, hvis form eller konstruktion bevirker, at anvendelsen af disse formler er urimelig eller uhensigtsmæssig (katamaraner, trimaraner og andre fartøjer af nyt design), bestemmes af administrationen i den pågældende medlemsstat. Når tonnagen bestemmes på denne måde, giver administrationen Kommissionen nærmere oplysninger om den anvendte metode. Andre medlemsstater får mulighed for at gennemgå disse oplysninger.

BILAG II

PROGRAM FOR ANVENDELSEN AF LONDON-KONVENTIONENS PARAMETRE PÅ SMÅ FARTØJER MED EN LÆNGDE OVERALT PÅ MELLEM 0 OG 15 METER, SOM PARAMETRENE Bi og Ti ikke kan anvendes på

Antallet (n) af fartøjer, der skal ommåles, meddeles Kommissionen senest to måneder efter vedtagelsen af denne beslutning.

Anvendelsen af London-konventionens parametre på de fartøjer, som dette bilag vedrører, sikres i følgende takt:

- senest 31. 12. 1995 mindst 25 % af n

- senest 31. 12. 1996 mindst 50 % af n

- senest 31. 12. 1997 mindst 75 % af n

- senest 31. 12. 1998 100 % af n.

BILAG III

PROGRAM FOR OMMÅLING AF FARTØJER PÅ MELLEM 15 METER LÆNGDE OVERALT OG 24 METER LÆNGDE MELLEM PERPENDIKULÆRERNE

Antallet af fartøjer, der skal ommåles (N), meddeles Kommissionen senest to måneder efter vedtagelsen af denne beslutning.

Ommålingen af de fartøjer, som dette bilag vedrører, sikres i følgende takt:

- senest 31. 12. 1997 mindst 33 % af N

- senest 31. 12. 1999 mindst 55 % af N

- senest 31. 12. 2001 mindst 77 % af N

- senest 31. 12. 2003 100 % af N.